تتوجات الحباسة “فيرونيكا فيروني” بلقب ملكة جمال السجون فالبرازيل، فأخر نسخة للحدث اللي كيتقام فالكثير من السجون حول العالم، وكيجذب أنظار بزاف من الناس ، وعلى عكس مسابقات ملكات جمال العادية، اللي كتركز على بزاف ديال المعايير منها الشكل الخارجي وكفاءة المتسابقات والثقافة ديالهم، فهاذ المسابقة مكتوسقش لهادشي، وركزات غير على السلوك الحسن للمسجونة خلال مدة العقوبة والقدرة ديالها على جذب تعاطف الجمهور مع قضيتها. ومن أشهر الحباسات اللي كيديرو هاذ المسابقة فالبرازيل كاين “تالافيرا بروس”، الي معروف بالحراسة المشددة، وكتدوز فيه فيروني اللي فعمرها 28 عام، عامها الـ7 في السجن ، بعدما قتلات رجل أعمال سميتو “فابيو جابرييل رودريجيز” وفعمرو 33 عام، ففندق نيتيروي سنة 2011 ، وأكدت خلال شهادتها، أنها دافعت على راسها من الاغتصاب، وتعرفات خلال محاكمتها بـ”الشقراء القاتلة”، وتحكم عليها بالسجن 15 عام. وكتتنافس السجينات فالمسابقة السنوية على لقب ملكة جمال السجون، و جرائمهم كتنوع بين القتل وتشكيل عصابات والسرقة والاتجار فالمخدرات. 
ملكات جمال الحباسات.كيتنافسو فهاذ المسابقة قتالات وبزناسات ورئيسات العصابات